Document ID: 32007D0732

NEUVOSTON YHTEINEN TOIMINTA 2007/732/YUTP,
hyväksytty 13 päivänä marraskuuta 2007,
Afganistaniin nimitetyn Euroopan unionin erityisedustajan toimeksiannon jatkamisesta hyväksytyn yhteisen toiminnan 2007/106/YUTP muuttamisesta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 14 artiklan, 18 artiklan 5 kohdan ja 23 artiklan 2 kohdan,
sekä katsoo seuraavaa:
(1)
Neuvosto hyväksyi 15 päivänä helmikuuta 2007 yhteisen toiminnan 2007/106/YUTP Afganistaniin nimitetyn Euroopan unionin erityisedustajan toimeksiannon jatkamisesta (1).
(2)
Neuvosto hyväksyi 30 päivänä toukokuuta 2007 yhteisen toiminnan 2007/369/YUTP Euroopan unionin Afganistanissa toteuttaman poliisioperaation perustamisesta (EUPOL Afganistan) (2) kolmen vuoden ajaksi.
(3)
Neuvosto hyväksyi 13 päivänä marraskuuta 2007 yhteisen toiminnan 2007/733/UYTP (3) yhteisen toiminnan 2007/369/YUTP muuttamisesta neuvoston 18 päivänä kesäkuuta 2007 hyväksymän EU:n siviilikriisinhallintaoperaatioita koskevan johtamisjärjestelyn huomioon ottamiseksi.
(4)
Afganistaniin nimitetyn Euroopan unionin erityisedustajan toimeksiantoa olisi muutettava EU:n siviilikriisinhallintaoperaatioita koskevan uuden johtamisjärjestelyn mukaisesti ottaen huomioon hänen tehtävänsä EUPOL Afganistan -operaatiossa,
ON HYVÄKSYNYT TÄMÄN YHTEISEN TOIMINNAN:
1 artikla
Muutetaan yhteinen toiminta 2007/106/YUTP seuraavasti:
1)
Lisätään 3 artiklaan kohta seuraavasti:
”i)
antaa paikallisia poliittisia ohjeita Euroopan unionin poliisioperaation johtajalle Afganistanissa (EUPOL Afganistan). Euroopan unionin erityisedustaja ja siviilioperaatioiden komentaja kuulevat toisiaan tarvittaessa.”
2)
Poistetaan 7 artiklan 2 kohdan e alakohta.
2 artikla
Tämä yhteinen toiminta tulee voimaan päivänä, jona se hyväksytään.
3 artikla
Tämä yhteinen toiminta julkaistaan Euroopan unionin virallisessa lehdessä.
Tehty Brysselissä 13 päivänä marraskuuta 2007.

Labels: 18
15
5